|  |  |  |
| --- | --- | --- |
|  | Vår referanse: | 18/01173-6 |
| Adresseinformasjon fylles inn ved ekspedering. Se mottakerliste nedenfor.  Adresseinformasjon fylles inn ved ekspedering. Se mottakerliste nedenfor. | Arkivkode: | 0 |
| Saksbehandler: | Marte Malones , |
| Deres referanse: |  |
| Dato: | 25.02.2019 |
|  |  |

Helse- og omsorgsdepartementet

v/ Helseminister Bent Høie

Kommunal- og moderniseringsdepartementet

v/ Digitaliseringsminister Nikolai Astrup

**Konseptvalg 7 som løsning for helhetlig samhandling og journalløsning for primærhelsetjenesten og realisering av «en innbygger – en journal».**

|  |
| --- |
|  |

**Konseptvalg 7 som løsning for helhetlig samhandling og journalløsning for primærhelsetjenesten og realisering av «en innbygger – en journal».**

I juli 2018 anbefalte direktoratet for e-helse en løsning for helhetlig samhandling og felles journal for kommunal helse og omsorgstjeneste. Innbyggere og helsepersonell skal gis bedre tilgang til pasientopplysninger, og kommunikasjonen med innbygger, innad i kommunen og mellom kommuner, sykehusene og andre offentlige etater, skal bli bedre enn i dag.

Rapporten fra konseptvalgutredningen vektlegger at løsningen kan bestå av ulike systemer og at det er viktig at løsningene understøtter de ulike profesjonene og deres arbeidsprosesser på en god måte. Ingen av de tre konseptalternativene som er vurdert innebærer en journal isolert for kommunene, og alle tre inneholder bedre løsninger for samhandling enn vi har i dag.

I det anbefalte konseptet tilrettelegges det ikke bare for sterk samhandling mellom alle aktørene i helsetjenesten, men også med andre tjenester som helsetjenesten samhandler med for å levere gode tjenester, og med innbygger selv. Det er i tråd med anbefalingen Helsedirektoratet ga til HOD allerede i 2015*.*

44 kommuner har deltatt i utredningsarbeidet, som har blitt ledet av direktoratet for e-helse, og bidratt til rapporten om konseptvalget (KVU-rapporten) som ble lagt frem av direktoratet for e-helse 1. juli 2018. Kommunene som inngikk i arbeidet stilte seg samlet bak tilrådningen om konseptvalg 7, det samme gjorde Nasjonalt e-Helsestyre.

Etter storbynettverkets oppfatning er det helt nødvendig å igangsette forprosjekt, og tilstrekkelig finansiering og fremdrift for dette må avklares og sikres.

**Ekstern kvalitets sikrer anbefaler konsept 7**

Holte Consulting og kvalitetssikringsrapporten understreker at konseptvalgutredningen er basert på en grundig behovsanalyse som tydelig viser at tiltaket er nødvendig. De anbefaler at forprosjektet settes i gang så raskt som mulig, og at beslutningen tas nå.

**Kommunene står samlet**

Fra kommunenes side er det stor oppslutning om konseptvalget som er anbefalt. Dagens løsninger er fragmenterte og innfrir ikke vesentlige krav, de er lite intuitive og uten beslutningsstøtte og gode samhandlingsløsninger. Utfordringene er forverret gjennom de senere år, da samhandlingsreformen medfører behov for journalløsninger med annen funksjonalitet enn det dagens verktøy kan tilby. Forskjellene på de ulike tjenestenivåene i helsetjenesten er påfallende etter år med massiv satsing på felles journalløsninger i spesialisthelsetjenesten. Realisering av konsept 7 er grunnlaget for en moderne primærhelsetjeneste, men ikke minst samhandling om livsviktige tjenester i innbyggeres liv.

**Brukerorganisasjonene stiller seg bak**

Brukerorganisasjonene er utålmodige etter å få innført gode journal- og samhandlingsløsninger. De har i likhet med helsepersonell, daglige opplevelser av mangelfull informasjonsflyt og samhandling.

**Legeforeningen har hatt innvendinger**

Vi vil understreke at Den Norske Legeforening (DNLF) og leger i ulike funksjoner har vært involvert i alle faser og nivå av utredningsprosessen, men er kjent med at DNLF mener at involveringen ikke har vært tilstrekkelig. Momenter i argumentasjonen fra Legeforeningen bør tas med i den videre prosessen. Vi er kjent med at KS og DNLF har arbeidet seg frem til en felles plattform for realisering av visjonene EIEJ. Ett viktig forhold for legeforeningen er at gode og effektive arbeidsverktøy, særlig for de mange fastlegene, må ivaretas uavhengig av løsningskonsept. De er slik vi vurderer det svært opptatt av å styrke løsninger for samhandling, men DNLF fastholder at det for fastleger med avtale må være frivillig å ta i bruk selve journalløsningen.

**Storbyene ønsker et møte med helseminister Bent Høie og digitaliseringsminister Nikolai Astrup**

Storbyene forplikter seg til å bidra aktivt til forprosjektet - for realisering av ny journalløsning for kommunehelsetjenesten inklusive samhandlingsløsning for hele helsetjenesten. Vi har registrert, og er svært bekymret, for at det ikke er satt av tilstrekkelige midler til arbeidet, og at det nasjonale arbeidet med digitalisering av helsetjenesten generelt er sterkt underfinansiert.

Ny journalløsning er av stor betydning for kommunene og fremtidig bærekraft i helsetjenesten, at vi oppfordrer derfor Regjeringen til å sørge for nødvendig finansiering av forprosjektet i forbindelse med revidert nasjonalbudsjett for 2019. Storbyene er villig til å diskutere finansieringsløsninger for forprosjektet (med unntak av Trondheim som har Helseplattformen) og vil med dette understreke viktigheten av å holde fremdrift.

Vi ber om et felles møte med helseminister Bent Høie og digitaliseringsminister Nikolai Astrup for å diskutere styring, finansiering og fremdrift i forprosjektet.

Med vennlig hilsen,

Ordfører Rita Ottervik, Trondheim

Byrådsleder Raymond Johansen, Oslo

Byrådsleder Harald Schjelderup, Bergen

Ordfører Christine Sagen Helgø, Stavanger

Ordfører Harald Furre, Kristiansand

Ordfører Kristin Røymo, Tromsø

Ordfører Lisbeth Hammer Krog, Bærum

|  |  |
| --- | --- |
|  |  |

|  |  |
| --- | --- |
| Mottakere: | Kommunal- og moderniseringsdepartementet - KMD Helse- og omsorgsdepartementet - HOD |

|  |  |
| --- | --- |
|  |  |